Publication: Magyar Közlöny
Issue: MK-2008-154 (Year: 2008, Number: 154)
Era: 2004-2010
Section: (...) a döntés tartalmát a népi kezdeményezés nem határozza meg”. [42/2002. (X. 11.) AB határozat, ABH 2002,
Paragraph Index: 461

(...) a döntés tartalmát a népi kezdeményezés nem határozza meg”. [42/2002. (X. 11.) AB határozat, ABH 2002, 316, 318.] Ezt a formai szempontú megalapozást és indokolást mindazokban a tárgykörökben irányadónak tekintem magam is, amelyek nem tiltottak az országos népszavazás számára sem. [Legutóbb például ezért magam is egyetértettem e formai szempontok alapján a 43/2008. (IV. 17.) AB határozattal.] Ott azonban, ahol az országos népi kezdeményezés által tárgyalásra javasolt tárgykör beletartozik az országos népszavazás számára elõírt tilalmi listába, ott ez a formális szempont – nézetem szerint – nem 2008/154. szám alkalmazható. Ellenkezõ esetben ugyanis azt juttatnánk kifejezésre, hogy ami tilos a közvetlen hatalomgyakorlás kiemelt intézménye – az országos népszavazás – számára, az szabad és megengedett az országos népszavazás intézményéhez képest elnagyolt szabályozású népi kezdeményezés számára. Az OVB által hitelesített országos népi kezdeményezés tárgyát rögzítõ elõírásgyûjtõ ív mintapéldányán a következõ olvasható: „Kezdeményezzük, hogy a 2006-ban alakult Országgyûlés kimondja a feloszlását.” Kérdésként is megfogalmazhatták volna mindezt az indítványozók, hiszen az Alkotmány 28/D. §-a is „kérdés”-rõl szól. Ha így tettek volna, a kérdés például így szólhatott volna: „Egyetért-e azzal, hogy a 2006-ban alakult Országgyûlés kimondja a feloszlását?” [Emlékeztetõül: az Alkotmánybíróság számos esetben – helyesen – szó szerinti „kérdés”-t vizsgált meg országos népi kezdeményezés tárgyaként. Így például: 43/2008. (IV. 17.) AB határozat, ABK 2008. április, 474.; 10/2006. (II. 28.) AB határozat, ABH 2006, 216.; 6/2006. (II. 15.)

Source: https://magyarkozlony.hu/hivatalos-lapok/0ffc70030afe24b88255d98c82a575de6966d870/dokumentumok/54554c67f350eada414de7f31baba31b34770f07/letoltes